НАЦРТ

На основу члана 46. Закона о планирању и изградњи („Службени гласник РС“, број 72/09, 81/09-исправка, 64/10-одлука УС, 24/11, 121/12, 42/13-одлука УС, 50/13-одлука УС, 98/13 – одлука УС, 132/14, 145/14, 83/18, 31/19, 37/19-др.закон, 9/2, 52/21 и 62/2023) и члана 40., став 1., тачка 5. Статута општине Димитровград („Службени лист општине Димитровград", бр.6/19),Скупштина општине Димитровград, на седници одржаној ….............................2023. године, донела је

**ОДЛУКУ О ПРИСТУПАЊУ ИЗРАДИ**

**ПЛАНА ДЕТАЉНЕ РЕГУЛАЦИЈЕ**

**за изградњу надземног вода за увођење постојећег ДВ 400kV бр. 404 ТС 400/220/110kV Ниш 2 - Столник (Софија) у објекат прикључно разводног постројења ПРП 400 kV**

**Члан 1.**

Приступа се изради Плана детаљне регулације за изградњу надземног вода за увођење постојећег ДВ 400kV бр. 404 ТС 400/220/110kV Ниш 2 - Столник (Софија) у објекат прикључно разводног постројења ПРП 400 kV**,** (у даљем тексту: План).

**Члан 2.**

Оквирна дужина трасе предметног 400kV вода износи 5.6 km.

Оквирном (прелиминарном) границом Плана обухваћене су катастарске парцеле у КО Мазгош, КО Бребевница, КО Радејна и КО Протопопинци, општина Димитровград.

Оквирна (прелиминарна) површина обухвата Плана износи око 170 ha.

Граница Плана је дефинисана као оквирна (прелиминарна), а коначна граница планског подручја дефинисаће се приликом припреме нацрта планског документа.Саставни део ове одлуке је графички приказ оквирних граница и прелиминарног обухвата планског подручја.

**Члан 3.**

Услови и смернице од значаја за израду Плана дати су у планском документу ширег подручја и по хијерархији вишег реда, Просторни план општине Димитровград ("Службени лист града Ниша",број 62/12) и Измена и допуна Просторног плана општине Димитровград („Службени лист општине Димитровград”, брoj 33/22).

**Члан 4.**

Принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима и ограничењима у простору.

**Члан 5.**

Визија и циљ Плана је стварање законског и планског основа за просторно уређење предметне зоне и утврђивање правила уређења и правила грађења, односно стварање основа за издавање одговарајућих дозвола за грађење предметног објекта.

**Члан 6.**

У складу са чланом 28. Закона о планирању и изградњи, садржајем Плана ће се дефинисати:

1) границе плана и обухват грађевинског подручја, подела простора на посебне целине и зоне;

2) детаљна намена земљишта;

3) регулационе линије улица и јавних површина и грађевинске линије са елементима за обележавање на геодетској подлози;

4) нивелационе коте улица и јавних површина (нивелациони план);

5) попис парцела и опис локација за јавне површине, садржаје и објекте;

6) коридори и капацитети за саобраћајну, енергетску, комуналну и другу инфраструктуру;

7) мере заштите културно-историјских споменика и заштићених природних целина;

8) локације за које се обавезно израђује урбанистички пројекат или расписује конкурс;

9) правила уређења и правила грађења по целинама и зонама;

10) други елементи значајни за спровођење плана детаљне регулације;

11) графички део.

**Члан 7.**

Рокови за израду Плана, дефинишу се уговором између Наручиоца и обрађивача Плана. Рок за израду нацрта плана је 12 месеци од дана доношења ове одлуке.

**Члан 8.**

Средства за израду Плана обезбедиће подносилац предметног Захтева/ Иницијативе, Brebex д.о.о.Београд - Земун, Аутопут за Загреб бр. 22, 11080 Земун, као Наручилац израде предметног планског документа и Финансијер.

Носилац израде је Општинска управа општине Димитровград, Одељење за урбанизам, грађевинарство, обједињену процедуру и извршења, имовинско правне послове и комунално стамбену делатност.

Стручну обраду плана ће вршити фирма по избору подносиоца Захтева/Иницијативе, односно Наручиоца израде планског документа.

**Члан 9.**

У првој фази израдиће се концептуална развојна решења - елаборат за рани јавни увид, који се излаже на рани јавни увид.

На основу материјала за рани јавни увид прибављају се услови имаоца јавних овлашћења, релевантних за израду овог планског документа.

По прибављању услова и израде Нацрта Плана, исти ће биће изложен на јавни увид, након обављене стручне контроле од стране Комисије за планове.

Оглашавање раног јавног увида и јавног увида и трајање обавиће се у складу са Законом о планирању и изградњи.

**Члан 10.**

Одлука о изради или неприступању изради стратешке процене утицаја плана на животну средину, донеће се у зависности од мишљења органа надлежног за послове заштите животне средине.

**Члан 11.**

У зависности од мишљења надлежног Завода за заштиту споменика културе, дефинисаће се потреба о изради Студије заштите непокретног културног добра у обухвату предметног Плана детаљне регулације.

План ће се израдити у четири (4) истоветна примерка (у штампаном и дигиталном облику) и то три (3) примерка за Носиоца израде и један (1) примерак за обрађивача плана.

**Члан 12.**

Ова Одлука ступа на снагу осмог (8) дана од дана објављивања у “Службеном листуопштине Димитровград”.

**СКУПШТИНА ОПШТИНЕ ДИМИТРОВГРАД**

Број: .................

од ........... 2023. године

П р е д с е д н и к

Скупштине општине Димитровград

\_\_\_\_\_\_\_\_\_\_\_\_\_\_\_\_\_\_\_\_\_\_

Зоран Ђуров, с.р.

**О б р а з л о ж е њ е**

Приступа се изради Плана детаљне регулације за изградњу надземног вода за увођење постојећег ДВ 400kV бр. 404 ТС 400/220/110kV Ниш 2 - Столник (Софија) у објекат прикључно разводног постројења ПРП 400 kV**,** (у даљем тексту: План).

Правни основ за доношење ове Одлуке налази се у одредби члана 46. Закона о планирању и изградњи („Службени гласник РС“, бр. 72/09, 81/09 – исправка, 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/1, 145/14, 83/18, 31/19, 37/19-др.закон, 9/20 и 52/21), којом је прописано да Одлуку о изради планског документа доноси орган надлежан за његово доношење, по претходно прибављеном мишљењу органа надлежног за стручну контролу, односно Комисије за планове.

Имајући у виду наведено, предлаже се доношење Одлуке о приступању изради Плана у законом прописаној процедури, као и по процедури прописаној Статутом општине и другим прописима.